Kawkasu tal-Punent

Il-Kawkasu tal-Punent huwa reġjun tal-Punent fil-Kawkasu tat-Tramuntana, fin-Nofsinhar tar-Russja, u huwa estiż mill-Baħar l-Iswed sal-Muntanja ta' Elbrus.

 Sit ta' Wirt Dinji 
Il-Kawkasu tal-Punent ġie ddeżinjat bħala Sit ta' Wirt Dinji naturali tal-UNESCO fl-1999. Is-sit jinkludi t-tarf estrem tal-Punent tal-Kawkasi. Kif ġie ddikjarat mill-ispeċjalisti tal-UNESCO, is-sit huwa l-unika żona muntanjuża kbira fl-Ewropa li ma esperjenzax impatt uman sinifikanti. Il-ħabitats tiegħu huma tassew varjati għal żona ta' daqs pjuttost żgħir, u jvarjaw minn artijiet baxxi għal glaċieri. Is-sit jinsab 50 kilometru fit-Tramuntana ta' Sochi.

Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ix) "Eżempju straordinarju li jirrappreżenta proċessi ekoloġiċi u bijoloġiċi kontinwi sinifikanti fl-evoluzzjoni u fl-iżvilupp ta' ekosistemi u ta' komunitajiet ta' pjanti u ta' annimali terrestri, tal-ilma ħelu, kostali u tal-baħar"; u l-kriterju (x) "Post fejn hemm l-iktar ħabitats naturali importanti u sinifikanti għall-konservazzjoni fil-post tad-diversità bijoloġika, inkluż fejn hemm speċijiet mhedda ta' valur universali straordinarju mill-perspettiva tax-xjenza jew tal-konservazzjoni".

 Riżerva ta' Bijosfera 
ħolqa=https://en.wikipedia.org/wiki/File:Autumn_in_Caucasus.JPG|daqsminuri|Veduta tal-Kawkasu tal-Punent mill-quċċata ta' Tabunnaya qrib Krasnaya Polyana.
Il-Kawkasu tal-Punent jinkludi fih ukoll ir-Riżerva Naturali tal-Kawkasu (bir-Russu: Кавказский государственный природный биосферный заповедник), li hija riżerva naturali (b'ġestjoni tal-kategorija Ia skont l-IUCN) li ġiet stabbilita mill-gvern Sovjetiku fil-Krai ta' Krasnodar u Karachay–Cherkessia fl-1924 biex jiġu ppreservati xi eżemplari twal 85 metru tal-Abit ta' Nordmann (Abies nordmanniana), li kienu maħsuba bħala l-itwal siġar fl-Ewropa, u foresta unika ffurmata mit-Tassu Ingliż (Taxus baccata) u mill-Buxus Ewropea (Buxus sempervirens) fi ħdan il-belt ta' Sochi.

Madwar terz tal-ispeċijiet ta' pjanti tal-muntanji għoljin ġew rikonoxxuti bħala pjanti endemiċi. Iż-żona tinkludi wkoll il-Park Nazzjonali ta' Sochi (b'ġestjoni tal-kategorija II skont l-IUCN).
ħolqa=https://en.wikipedia.org/wiki/File:European_bison_on_stamp_Russia_West_Caucasus_2006.jpg|daqsminuri|Il-Kawkasu tal-Punent fuq bolol postali tar-Russja tal-2006.
Il-Kawkasu tal-Punent huwa wkoll il-post fejn oriġina u mbagħad ġie introdott mill-ġdid il-biżont tal-Kawkasu. L-aħħar biżont li kien jgħix fin-natura selvaġġa fid-dinja nqatel minn xi nassaba hawnhekk fl-1927. Il-biżonti tal-Kawkasu parzjalment imħallta mal-biżonti Amerikani ġew introdotti mill-ġdid diversi deċennji wara.

 Introduzzjoni mill-ġdid tal-leopard Persjan 
Fl-2009 inħoloq ċentru ta' introduzzjoni mill-ġdid tal-leopard Persjan fil-Park Nazzjonali ta' Sochi, fejn żewġ leopardi maskili mit-Turkmenistan ilhom jinżammu fih minn Settembru 2009, u żewġ leopardi femminili mill-Iran ilhom jinżammu fih minn Mejju 2010. Id-dixxendenti tagħhom se jinħelsu fin-natura selvaġġa tar-Riżerva ta' Bijosfera.

Par leopardi ddaħħlu fil-Park Nazzjonali ta' Sochi fl-2012 miż-Żu ta' Liżbona fil-Portugall. F'Lulju 2013, il-par kellhom il-frieħ, li kienu l-ewwel frieħ ta' leopardi Persjani li twieldu fir-Russja wara 50 sena mingħajr frieħ. Il-frieħ imbagħad inħelsu fin-natura selvaġġa wara li tgħallmu l-ħiliet meħtieġa għall-għajxien mill-ġenituri tagħhom, skont Natalia Dronova, il-koordinatur tal-ispeċijiet tar-Russja fid-WWF.

 Gallerija 

 Referenzi 

Kategorija:Siti ta' Wirt Dinji Naturali
Kategorija:Muntanji
Kategorija:Parks Nazzjonali
Kategorija:Russja
Kategorija:Siti ta' Wirt Dinji fir-Russja